Document ID: /roh_data/filtered/fineweb-2-filterrobots_roh.jsonl.gz/57691

La China ed ils Stadis Unids vulan para fixar ina cunvegna per la protecziun da cyberattatgas. Sco che la gasetta «New York Times» rapporta, pudess la cunvegna vegnir annunziada gia ils 24 da settember, cura ch'il president chinais Xi Jinping è sin visita a Washington.
La cunvegna tractia la protecziun cunter cyberattatgas sin l'infrastructura statala sco ovras electricas, raits da telefon ed ospitals. Ina protecziun generala cunter cyberattatgas na vegnia la cunvegna il pli probabel betg a cuntegnair.
Tenor il president american Obama è la segirezza en l’internet in dals puncts centrals dal discurs cun il president chinais.